
Nr. 31584/15.03.2024

                                   

RAPORT DE SPECIALITATE

 Subsemnatul Călin Badiu, director executiv al Directiei Venituri din cadrul aparatului de specialitate al Primarului municipiului Alba Iulia, analizând cererea depusă de SC Delphi Electric SRL, cu sediul în Alba Iulia, str. Alexandru Ioan Cuza, nr. 17A, jud. Alba, înregistrată la Primăria municipiului Alba Ilia cu nr. 6771/18.01.2024, constat următoarele:


Prin cererea mai sus menționată SC Delphi Electric SRL solicită reducerea impozitului pe clădiri aferent anului 2024 pentru clădirea situată administrativ în Alba Iulia, str. Alexandru Ioan Cuza, nr. 17A, jud. Alba, pe care o deține în proprietate.


În motivarea cererii petenta susține că respectiva clădire este un etalon în oraș (și chiar în țară) în materie de eficiență energetică fiind certificată la standardele nZEB, reușind să își producă întreaga cantitate de energie necesară funcționării. 


De asemenea, precizează că solicită reducerea impozitului pe clădiri și pentru compensarea investițiilor suplimentare în sistemele de energie regenerabile.


 SC Delphi Electric SRL Alba Iulia deține în proprietate o clădire nerezidențială (birouri și depozit) situată administrativ în Alba iulia, str. Alexandru Ioan Cuza, nr. 17A, jud. Alba, aspect pe care îl menționează inclusiv în cererea formulată.


Clădirile pentru care nu se datorează impozit prin efectul legii sunt enumerate limitativ în art. 456 alin. (1) din Legea nr. 227/2015 privind Codul fiscal, cu modificările și compltările ulterioare. Clădirea în cauză nu se încadrează în dispozițiile legale ante – menționate.


La alineatul (2) al art. 456 din Codul fiscal sunt enumerate clădirile pentru care consiliile locale pot hotărî să acorde scutirea sau reducerea impozitului/taxei pe clădiri. Clădirea deținută în proprietate de petentă nu se încadrează nici în această categorie de clădiri având în vedere și prevederile art. 9 alin. (1) și alin. (2) din Hotărârea nr. 497/2023 adpotată de Consiliul local al municipiului Alba Iulia privind aprobarea nivelurilor pentru valorile impozabile, impozitele și taxele locale, alte, taxe, taxe speciale și amenzile aplicabile în anul 2024.


Precizez faptul că dispozițiile art. 456 alin. (2) lit. h1) și lit. m) au în vedere clădiri cu destinația de locuință (rezidențială), pe când clădirea pentru care se solicită reducerea impozitului are destinație nerezidențială.


Având în vedere aceste considerente propun să nu se aprobe reducerea impozitului pe clădiri datorat de SC Delphi Electircs SRL, cu sediul în Alba Iulia, str. Alexandru Ioan Cuza, nr. 17A, jud. Alba, pentru clădirea situată administrativ în Alba Iulia, str. Alexsandru Ioan Cuza, nr. 17A, jud. Alba, aflată în proprietatea acestui contribuabil. 

